Elgeseter bru
Store norske leksikon,Teknologi og industri,Transport,Samferdsel,Broer,Broer i Norge
Elgeseter bru er en veibro i Trondheim kommune i Trøndelag. Broen går over Nidelva og forbinder Midtbyen med Elgeseter.
Historikk Elgeseter bru ble oppført i 1951 etter en forutgående arkitektkonkurranse. Broen hadde opprinnelig seks kjørefelt, men har nå fire ved at fortauene er gjort bredere og at det er etablert sykkelfelt på begge sider.Elgeseter bru erstattet en eldre bro, oppført som jernbanebro for Størenbanen i 1864 og ombygd til veibro ved omlegging av jernbanetraseen i 1882.Omtrent på samme sted som den nåværende bro lå også den eldste broen over Nidelva. Broen er omtalt allerede i sagatiden, og den var i bruk frem til slutten av 1600-tallet, da Cicignon etter bybrannen i 1681 flyttet brostedet lenger nord i elven (se Gamle Bybro).Elgeseter bru er tatt med i Nasjonal verneplan for veger, bruer og vegrelaterte kulturminner. Tekniske data Type: Bjelkebro  Materiale: Betong Total lengde: 200 meter Lengste spenn (hovedspenn): 22 meter Les mer i Store norske leksikon bro Trøndelag – samferdsel Eksterne lenker Nasjonal verneplan for veger, bruer og vegrelaterte kulturminner